6/1999.(III.23.) Ök rendelet az épitészeti értékek helyi védelméről


Abda község Önkormányzat Képviselőtestületének

6/1999.(III.23.) számú

r e n d e l e t e

A képviselőtestület az 1990.évi LXV.tv. 16.§-a, valamint az épített környezet alakításáról és védelméről szóló  törvény alapján a helyi építészeti  jelleget is magában hordozó és az ott élők önbecsülését elősegítő épületek, építmények vagy azok egyes részei megőrzése érdekében az alábbi rendeletet alkotja:

Védetté nyilvánítás és megszüntetési eljárás

1.§.

A helyi védelem alá helyezés feltétele az, hogy Abda község önkormányzatának képviselő-testülete az épület, építmény helyi építészeti, néprajzi, településtörténeti, településszerkezeti vagy régészeti  értékére figyelemmel kimondja a helyi védettséget.

2.§.

1. A védelem alá helyezés, illetve a védelem megszüntetése tárgyában a képviselő-testület rendelettel  dönt.

2. Egy-egy épület védetté nyilvánítására, illetve a védettség megszüntetésére a képviselő-testület bármely tagjának kezdeményezésére, vagy bárki által előterjesztett javaslat alapján kerülhet sor.

3. A védelem fokozatát, mértékét, kiterjedését a védetté nyilvánításkor e rendelet előírásai szerint kell meghatározni.

A helyi védelem fokozatai

3.§.

A helyi védelem fajtái:

· védett épület (HVÉ1)

· védett épületrész (HVÉ2)

4.§.

1. Helyileg védett épület, ahol a védelem az épület, építmény teljes tömegére és részleteire, valamint a hozzá tartozó földrészletre is kiterjed.

2. Ezeket az épületeket hagyományos épitészeti tömegükben, tetőformájukkal kell megtartani, érintetlenül hagyva (szükség esetén visszaállitva) az eredeti nyilásrendet, a nyilások osztását, megerősitve a homlokzati tagozatokat.

3. A védett épületek belső korszerűsitését, átalakitását, esetleges bővitését a védettség nem akadályozza. A védelem érdekében inkább elő kell  segiteni  az ilyen épületek mai igényeknek megfelelő használatát.

4. A belső átalakitásokat az eredeti szerkezet, annak jellege és belső értékek lehetőség szerinti megtartásával kell megoldani.

5. A védett épületeket úgy lehet csak bőviteni, hogy azok eredeti tömegformája, homlokzati kialakitása, utcaképi szerepe ne változzon.

A tervezett bővités a régi épület formálásával, szerkezetével, anyaghasználatával összhangban legyen.

6. Védett épületek bontása csak a műszaki avultság beálltával történhet, a védettség megszűntének kimondása után.

5.§.

1. Helyileg védett épület, ahol a védelem az épület, illetve épitmény valamely részértékére vonatkozik.

2. Az ilyen épületek felújitása, bővitése esetén ezeket az értékeket meg kell őrizni, esetleges bontásuk után az értékes részeket – új épület létesitése esetén – lehetőség szerint vissza kell épiteni.

3. Amennyiben az értéket csak az épület tömege képezi, úgy bontás után csak a meglévővel azonos tömegarányú új épület épithető a helyén.

Az épitési hatóság engedélyével végezhető munkák

6.§.

1. A helyi védelem bármely fokozata alá vont épületen, illetve épitményen külső vagy belső felújitási, helyreállitási, bővitési vagy bontási továbbá a védett épület jellegét, megjelenését bármely módon érintő munkát (függetlenül attól, hogy az általános esetben az épitési engedély alapján vagy anélkül végezhető) megkezdeni és végezni, a védelem alatt álló épület rendeltetését megváltoztatni vagy kijelölni csak az első fokú épitésügyi hatóság által – a helyi épitési előirások alapján – meghatározott módon és engedélyével szabad.

2. Helyi védelem alatt álló épület bontására csak a védelem megszüntetése után adható engedély.

A helyi védelem irányitása

7.§.

A helyi védelem irányitása Abda község önkormányzata képviselőtestületének, míg szervezése a jegyző feladata.

A helyi védelemmel kapcsolatos I.fokú hatósági feladatok végzése a helyi épitésügyi  hatóság hatásköre.

8.§.

1. A védetté nyilvánitásról és a védelem megszüntetéséről irásban értesiteni kell:

· az ingatlan tulajdonosát, kezelőjét,

· a védetté nyilvánitásra illetve annak megszüntetésére javaslatot tevőt.

9.§.

A jegyző gondoskodik a testületi döntés alapján védelem alá helyezett épitmények  nyilvántartásáról, a törzslap elkészitéséről.

A nyilvántartásnak fel kell tüntetnie: az utcát, házszámot, helyrajzi számot, tulajdonos, használó nevét, cimét, az épitmény értékeit bemutató fotókat a védetté nyilvánitás rövid indoklását.

10.§.

A védett épületet meg kell jelölni.

A jelzés elhelyezésétől – a tulajdonos beleegyezésével – a jegyző  gondoskodik, fenntartása a tulajdonos, használó feladata.

Fenntartásra kötelezés

11.§.

1. A védelem foganatosítása érdekében az I.fokú épitési hatóság folyamatosan ellenőrzi a védett épületek állapotát.

2. Ha a helyi védelem érdekei megkövetelik, a hatóság elrendelheti az épitési törvény alapján:

· a védett épitmény jó karban tartására vonatkozó kötelezettség teljesitését,

· a védett épitmény felülvizsgálatát, felújitását, helyreállitását, átalakitását, továbbá az engedély nélkül létesitett – a védett épület megjelenését zavaró – épületrészek (hozzáépitések, később alkalmazott diszitések, tető-átalakitás, vakolat, cégtábla, kirakatszekrény, stb.) eltávolitását.

3. Az állagmegőrzés tapasztalatait és a tett intézkedéseket a védett épület, létesitmény törzslapjára fel kell vezetni.

A helyi védelem alatt álló épületek fenntartásának támogatása

12.§.

A helyi védelem alatt álló épületek fenntartására nyújtható támogatás módját és mértékét külön rendelet állapitja meg.

Záró rendelkezések

13.§.

1. E rendelet a kihirdetés napján lép hatályba.

2. E rendelet kihirdetéséről az Önkormányzat Jegyzője gondoskodik.

Abda, 1999.március 22.

………………………………………                               ………………………………….

            Somogyi György                                                                 Dr.Folkner Ernő

               Polgármester                                                                           körjegyző

Kihirdetve:

Abda,1999.március 24.

                                                                                         ……………………………………

                                                                                                         Dr. Folkner Ernő

                                                                                                                Körjegyző

4

